*Janar – Dhjetor, 2021*

RAPORTI I FUNKSIONIMIT TË

KOMUNAVE

Ky raport pasqyron funksionimin e komunave të Republikës së Kosovës. Këtu janë përfshirë në mënyrë të përmbledhur aktivitetet e komunave dhe trupave ndihmëse te tyre, për periudhën Janar - Dhjetor 2021



**Republika e Kosovës**

**Republika Kosova-Republic of Kosovo**

## Qeveria - Vlada - Government

*Ministria e Pushtetit Lokal*

 *Ministarstvo Lokalne Samouprave*

*Ministry of Local Government*

**RAPORTI I FUNKSIONIMIT TË KOMUNAVE TË REPUBLIKËS SË KOSOVËS**

*JANAR-DHEJTOR 2021*

## Prishtinë, Janar 2022

*PËRMBAJTJA:*

*Qëllimi i raportit 4*

*Përmbledhje ekzekutive 5*

1. *Funksionimi i kuvendeve të komunave 6*
2. *Komitetet e përhershme të kuvendeve të komunave 8*
3. *Komitetet e tjera të kuvendit të komunës 9*
4. *Komitetet konsultative të kuvendit të komunës 10*
5. *Takimet publike me qytetarët 11*
6. *Raportimi i kryetarit të komunës për situatën ekonomiko-financiare të komunës 12*
7. *Aktet e kuvendeve të komunave 13*
	1. *Shqyrtimi i ligjshmërisë së akteve 13*
	2. *Shqyrtimi i ligjshmërisë së akteve nga Ministria e Pushtetit Lokal 14*
	3. *Shqyrtimi i ligjshmërisë së akteve nga Ministrit e linjës 15*
8. *Këshilli Komunal për Siguri Në Bashkësi 16*
	1. *Temat e trajtuara lidhur me sigurinë në bashkësi 17*
	2. *Sfidat lidhur me sigurinë ne bashkësi 17*

*Rekomandimet. 18*

*QËLLIMI I RAPORTIT*

*Ky raport ka për qëllim informimin e drejtë të institucioneve qendrore, komunave, qytetarëve, organizatave joqeveritare dhe grupeve tjetër të interesit, për funksionimin e komunave konform mandatit të përcaktuar ligjor.*

*Përmes këtij raporti mundohemi të krijojmë një pasqyrim të qartë për qytetarët, lidhur me aktivitetet e organeve të komunave. Gjithashtu, raporti shërben si një mjet adekuat për të rritur transparencën e organeve të komunave.*

*Në këtë raport janë përfshirë të dhënat e përgjithshme të punëve dhe aktiviteteve të organeve të komunave, për periudhën Janar-Dhjetor 2021. Po ashtu, janë përfshirë gjetjet më të rëndësishme të evidentuara gjatë kësaj periudhe.*

*Në kuadër të raportit, janë përfshirë të dhënat për 38 komuna të Republikës së Kosovës. Vlerësojmë se informacionet e ofruara në këtë raport, e në veçanti gjetjet e paraqitura, do të shërbejnë në të mirë të vetëqeverisjes lokale, të rrisin përgjegjësinë institucionale dhe organet e komunave të ndërmarrin hapa konkret në përmirësimin e shërbimeve për qytetarët.*

*PËRMBLEDHJE EKZEKUTIVE*

**Funksionimi i Kuvendeve të Komunave,** Në Republikën e Kosovës në këtë periudhë kanë funksionuar kuvendet e 38 komunave, të cilat kanë mbajtur mbledhje rregullisht. Sipas raporteve të monitorimit, mbledhjet e kuvendeve të komunave kanë qenë të hapura për publikun, mbledhjet e kuvendeve kanë qenë transparente me që rast janë transmetuar direkt përmes teleprezencës, webfaqes së Komunave dhe kanaleve të tyre në youtube. Gjatë kësaj periudhe, kuvendet e komunave kanë mbajtur 484 mbledhje. Prej tyre 352 kanë qenë te rregullta, 48 të jashtëzakonshme, 39 solemne dhe 7 urgjente dhe 38 inauguruese.

**Komitetet e Përhershme,** Sa i përket Komitetit për Politikë dhe Financa dhe Komitetit për Komunitete, në të gjitha komunat janë funksionale. Sipas të dhënave gjatë vitit 2021, këto komitete kanë mbajtur 635 mbledhje, prej tyre Komiteti për Politikë dhe Financa ka mbajtur 339 takime, ndërsa Komiteti për Komunitete ka mbajtur 296 takime.

**Takimet Publike me Qytetarët,** Gjatë kësaj periudhe në komunat e Republikës së Kosovës janë mbajtur gjithsej 60 takime publike me qytetarët në 38 komuna.

**Raportimi i Kryetarit të Komunës,** Lidhur me obligimin e kryetarëve të komunave për të paraqitur raport para anëtarëve të Kuvendit të Komunës për gjendjen ekonomiko-financiare gjatë kësaj periudhe ka pasur raportime në 32 komuna.

**Aktet e Kuvendeve të Komunave,** Gjatë kësaj periudhe kuvendet e komunave kanë miratuar 1561 akte, (83 rregullore, 1478 vendime). Nga gjithsej 1561 akte të miratuara nga kuvendet e komunave, MAPL ka shqyrtuar ligjshmërinë e 925 akteve, prej te cilave, 864 akte janë konfirmuar të ligjshme , ndërsa 61 të kundërligjshme. MAPL, ka dërguar në Ministritë e linjës për shqyrtim të ligjshmërisë 636 akte, prej te cilave 538 akte janë konfirmuar të ligjshme ndërsa 98 akte janë konstatuara të kundërligjshme.

**Këshillat Komunale për Siguri në Bashkës**, KKSB, është mekanizëm me rëndësi për ndërmarrjen e masave preventive lidhur më parandalimin e dukurive negative dhe rritjen e sigurisë publike. Në bazë të Ligjit për Policinë, dhe UA Nr.08/2009 MPB-02/2009 MAPL, 34 komuna kanë themeluar KKSB-në, ndërsa 4 komuna **(Leposaviq, Zveçan, Zubin Potok, Mitrovicë Veriore)** nuk i kanë themeluar. Në 8 komuna, KKSB-të kanë realizuar planin e tyre.

FUNKSIONIMI I KUVENDEVE TË KOMUNAVE

*Mbledhjet e kuvendeve të komunave*

Kuvendi i Komunës sipas Ligjit për Vetëqeverisje Lokale, është organi më i lartë i komunës. Kuvendi është organ vendimmarrës i komunës, i cili funksionon në bazë të legjislacionit për vetëqeverisjen lokale në Republikën e Kosovës. Kuvendi duhet të mbaj së paku 10 mbledhje në vit, pesë prej të cilave duhet të mbahen në gjashtëmujorin e parë të vitit. Ky është kriteri minimal i specifikuar, i cili kërkohet të respektohet, ndërsa komunave u është lënë mundësia të përshtatin numrin e mbledhjeve varësisht nga nevojat.

Gjatë periudhës Janar-Dhjetor 2021, në Republikën e Kosovës kanë funksionuar kuvendet e 38 komunave. Shumica e Komunave edhe për kundër vështirësive të krijuara nga gjendja me pandeminë (Covid-19), kanë arritur që të përmbushin kriterin ligjorë për mbajtjen e 10 mbledhjeve , me përjashtim të Komunës së Gjilanit(ka mbajtur 9 mbledhje gjithsej) e cila nuk ka përmbushur kriterin ligjorë ashtu siç kërkohet me Ligjin për Vetëqeverisje Lokale. Sipas raporteve të monitorimit, mbledhjet e kuvendeve të komunave kanë qenë të hapura për publikun, edhe përkundër gjendjes së krijuar mbledhjet e Kuvendit kanë qenë transparente me që rast janë transmetuar direkt përmes webfaqes së komunave dhe kanaleve të tyre në youtube. Edhe gjatë kësaj periudhe kohore puna e kuvendeve të komunave, është monitoruar nga MAPL, përmes sistemit të teleprezencës, kurse me pjesëmarrje të drejtpërdrejtë në komunat Mitrovicë Veriore, Leposaviq, Zveçan dhe Zubin Potok.

Gjatë kësaj periudhe, kuvendet e komunave të Republikës së Kosovës kanë mbajtur 484 mbledhje. Prej tyre 352 kanë qenë të rregullta, 48 të jashtëzakonshme, 39 solemne, 7 urgjente dhe 38 inauguruese. Në vijim përmes grafikonit kemi paraqitur numrin e mbledhjeve të kuvendeve të komunave:

***Mbledhjet e Kuvendeve të Komunave:***

* *Te rregullta 352*
* *Te jashtëzakonshme 48*
* *Urgjente 7*
* *Solemne 39*
* *Inauguruese 38*

**Grafikoni 1:** *Mbledhjet e kuvendeve të komunave.*

Siç shihet, nga grafikoni me përjashtim të komunës së Gjilanit e cila nuk ka përmbushur kriterin ligjorë për të mbajtur së paku 10 mbledhje brenda vitit, komunat tjera kanë përmbushur obligimin ligjor për mbajtjen e mbledhjeve, ashtu siç e përcakton Ligji për Vetëqeverisje Lokale, përkatësisht neni 43.2.

Lidhur me njoftimin për mbajtjen e mbledhjeve të kuvendeve të komunave, vlen të theksohet se gjatë kësaj periudhe raportuese, komunat kanë kryer obligimin ligjor në raport me MAPL-në si dhe me publikun, duke informuar ne vazhdimësi për mbajtjen e mbledhjeve, sipas afatit te përcaktuar ligjor.

Mbarëvajtja e mbledhjeve të kuvendeve të komunave, gjatë kësaj periudhe në përgjithësi ka qene konform dispozitave të Ligjit Nr.03/L-040 për Vetëqeverisje Lokale.

Në disa komuna janë evidentuar disa pa rregullsi si në vijim:

*Në seancën e Kuvendit të komunës së Kamenicës më 15.10.2021 në ora 11:40 salla është lëshuar dhe kuvendi mbetet pa kourum arsyjea ishte pika Propozim-vendim për rritjen e të hyrave vetanake 2021 Sh.01 Nr. 3089 dt:11.10.2021.*

*Në mbledhjen e rregullt të kuvendit të komunës së Junikut të mbajtur më 29.01.2021 është lëshuar mbledhja për shkak të mos pajtimit me rendin e ditës.*

*Në mbledhjen e rregullt të kuvendit të komunës së Prizrenit të mbajtur më 01.07.2021 është ndërprerë mbledhja e kuvendit për mungesë të kuorumit dhe ka vazhduar me 22.07.2021.*

*Mbledhja e katërt e Kuvendit tё Komunës sё Prishtinës, mё 07.05.2021, nё mungesë tё kuorumit ёshtё ndërprerë dhe ka vazhduar mё 17.05.2021*

*Mbledhja e gjashtë e Kuvendit tё Komunës sё Prishtinës, mbajtur mё 16.07.2021, ёshtё ndërprerë nё mungesë tё kuorumit dhe ka vazhduar mё 21.07.2021*

*Mbledhja e shtatë e Kuvendit tё Komunës sё Prishtinës, mbajtur mё 27.08.2021 ёshtё ndërprerë nё mungesë tё kuorumit dhe ka vazhduar mё 02.09.2021*

*Mbledhja e kuvendit të komunës së Gllogocit me datën 30.09.2021, është lëshuar mbledhja nga anëtarët e subjektit politik të LVV-së. Nuk janë pajtuar me ndarje të buxhetit.*

*Komuna e Istogut ka evidentuar një rast të lëshimit të mbledhjes, për arsye se është larguar fotografia e ish presidentit.*

*Në mbledhjen e mbajtur më 16.09.2021 të kuvendit të komunës së Gjilanit anëtarët nga subjekti politikë i LVV kanë lëshuar mbledhjen në shenjë pakënaqësie në lidhje me Vendimin për miratimin e Planit Zhvillimor Komunal 2021-2029.*

*Në mbledhjen e jashtëzakonshme të Kuvendit të Komunës së Rahovecit të mbajtur më datën 16.09. 2021, ka pasur lëshim të mbledhjes së 3 anëtarëve nga radhët e grupit të PDK-së. Arsyeja ka qenë mos votimi i buxhetit për vitin 2022.*

*Në mbledhjen e kuvendit të komunës së Vushtrrisë e datës 24 shtator 2021, nuk i zhvilloi punimet pasi që nuk u aprovua rendi i ditës, me arsyetimin se hartimi i buxhetit komunal ishte një buxhet për qëllim të fushatës elektorale nga partia në pushtet, ndërsa opozita nën këtë pretekst lëshoi sallën.*

 KOMITETET E PËRHERSHME TË KUVENDEVE TË KOMUNAVE

Kuvendi i Komunës themelon trupat ndihmëse me qëllim të shqyrtimit të hollësishëm të politikave strategjike komunale, akteve të tjera si rregullore, vendime dhe plane, nga njëra anë, si dhe me qëllim të mbikëqyrjes së veprimtarisë organit ekzekutive, në anën tjetër. Prandaj Kuvendi i Komunës themelon komitete të përhershme të cilat e ndihmojnë atë në përmbushjen e këtyre obligimeve dhe ushtrimin e këtyre kompetencave. Gjatë kësaj periudhe Komitetet e përhershme kanë mbajtur 635 takime ku nga to, Komiteti për Politikë dhe Financa ka mbajtur 339 takime, kurse Komiteti për Komunitete 296 takime. Numri i takimeve të komiteteve të obligueshme është paraqitur si në vijim:

***Grafikoni 2*:** *Takimet e komiteteve të përhershme.*

**Komiteti për Politikë dhe Financa**

Komiteti për Politikë dhe Financa konsiderohet si trup kryesor këshillëdhënës i Kuvendit të Komunës, i cili shqyrton paraprakisht të gjitha çështjet që parashihen të shqyrtohen në Kuvendin e Komunës. Komiteti për Politikë dhe Financa është përgjegjës për shqyrtimin e të gjitha politikave, dokumenteve fiskale dhe financiare, planeve dhe iniciativave, duke përfshirë dokumentet e planifikimit strategjik, kornizës vjetore buxhetore afatmesme, planit vjetor të prokurimit, rregullores vjetore për tatimet, tarifat dhe pagesat, planit vjetor të punës për auditimin e brendshëm, planit buxhetor vjetor, afatmesëm dhe çdo ndryshim të buxhetit gjatë vitit fiskal, si dhe marrjen e raporteve nga kryetari dhe dorëzimin e rekomandimeve në kuvendin komunal. Gjatë kësaj periudhe Komiteti për Politikë dhe Financa ka mbajtur 374 takime.

**Komiteti për Komunitete**

Komiteti për Komunitete, përfshinë në radhët e veta shumicën e thjeshtë nga anëtarët e Kuvendit të Komunës, anëtarët tjerë janë përfaqësuesit e komuniteteve. Ç’do komunitet që jeton në Komunë përfaqësohet nga së paku një përfaqësues në komitetin për komunitete. Komiteti për Komunitete i rekomandon Kuvendit të Komunës masat që duhet të ndërmerren për të siguruar jetësimin e dispozitave që kanë të bëjnë me nevojën e komuniteteve për të avancuar, shprehur, mbrojtur dhe zhvilluar identitetin e tyre etnik, kulturor, fetar dhe gjuhësor, si dhe për të siguruar mbrojtje adekuate të të drejtave të komuniteteve brenda komunës. Gjatë kësaj periudhe Komiteti për Komunitete ka mbajtur gjithsej 296 takime.

TAKIMET PUBLIKE ME QYTETARËT

Komunat si njësi vetëqeverisëse lokale duke u bazuar në Ligjin Nr.03/L-040 për Vetëqeverisjen Lokale neni 68.1, janë të obliguara të vënë në funksion takimet publike, si parime bazë të komunikimit drejtpërdrejtë me qytetarë, ku secili person apo organizatë me interes ka të drejtë të marr pjesë. Kuvendi i Komunës përmes njësisë/zyrtarit për komunikim me qytetarë njofton qytetarët e komunës së paku dy javë përpara mbajtjes së takimit ku njoftimi përmban datën, kohën, vendin e mbajtjes së takimit dhe rendin e ditës.

Komunat gjatë kësaj periudhe janë kujdesur të respektojnë rregullat për njoftimin e qytetarëve me rastin e diskutimeve publike. Për më tepër, ueb-faqet zyrtare të komunave në vazhdimësi kanë qenë transparente duke njoftuar me kohë lidhur me aktivitetet e komunave për takimet publike. Gjatë kësaj periudhe kohore shumica e takimeve publike janë mbajtur në formatin online, për shkak të gjendjes me pandeminë Covid-19 si dhe rekomandimeve të Ministrisë së Shëndetësisë.

Të dhënat e paraqitura në diagram tregojnë numrin e takimeve të organizuara me qytetarë për periudhën raportuese janar-dhejtor 2021.

***Grafikoni 3:*** *Numri i takimeve publike me qytetarët.*

Gjatë kësaj periudhe në komunat e Republikës së Kosovës, gjithsej 25 Komuna kanë përmbushur obligimet ligjore për të mbajtur së paku 2 takim me qytetarët , ndërsa 10 komuna ( Prizren, Deçan, Junik, Hani i Elezit, Gjilan, Dragash, Shterpce, Partesh, Graçanicë, Leposaviç) kanë përmbushur pjesërisht obligimin ligjor duke mbajtur vetëm nga 1 takim publik me qytetarët. Komunat të cilat nuk kanë mbajtur asnjë takim publik me qytetarët brenda kësaj periudhe raportuese, janë komunat: **Ranillugë, Kllokot, Novobërdë.**

Komunat pos takimeve publike me qytetar ashtu siç përcaktohet më nenin 68.1 kanë mbajtur edhe konsultime publike me qytetarë për të diskutuar çështjet që kanë të bëjnë më miratimin e rregulloreve komunale, planet zhvillimore, hartat zonale kornizën afatmesme buxhetore. Edhe pse komunat kanë organizuar konsultime publike me qytetarët, pjesëmarrja e tyre në këto takime ka qenë e vogël. Si një ndër faktorët që ka ndikuar në numrin e vogël të pjesëmarrësve të qytetarëve në këto konsultime ka qenë pandemia Covid-19.

# RAPORTIMI I KRYETARIT TË KOMUNËS PËR SITUATËN EKONOMIKO-

**FINANCIARE TË KOMUNËS**

Ligji Nr.03/L-040 për vetëqeverisje Lokale, nenit 58, paragrafi J, ka paraparë që kryetari i komunës është i obliguar të raportojë para kuvendit të komunës së paku njëherë në gjashtë muaj apo kurdoherë që kërkohet nga kuvendi i komunë për situatën ekonomiko-financiare të komunës dhe për zbatimin e planeve investuese të komunës. Në vijim në formë tabelore po i paraqesim numrin e raportimeve të Kryetarit gjatë kësaj periudhe:

***Grafikoni 4:*** *Raportimi i kryetarëve të komunave.*

Gjatë kësaj periudhe Janar-Dhjetor 2020, kanë raportuar gjithsej 32 kryetarë të komunave, para Kuvendit Komunal, sa i përket situatës ekonomike-financiare të komunës. Ndërsa në komunën e Mamushës, Kamenicës, Ranillugut, Graçanicës, Kllokotit dhe Novobërdës, Kryetari nuk ka raportuar asnjëherë për gjendjen ekonomike financiare.

AKTET E KUVENDEVE TË KOMUNAVE

Kompetencë dhe funksion themelor i Kuvendit të Komunës, ndër të tjera është miratimi i rregulloreve, vendimeve, planeve dhe akteve të tjera të nevojshme për zbatimin e legjislacionit sektorial që prek kompetencat e komunave.

Komunat gjatë kësaj periudhe raportuese kanë qenë mjaft aktive në nxjerrjen e akteve juridike nënligjore, që rregullojnë fusha të ndryshme të marrëdhënieve juridike, mirëpo më kryesoret që janë miratuar gjatë kësaj periudhe kohore janë: miratimi i akteve nga fusha e mjedisit, akteve lidhur me shfrytëzimin e pronës së paluajtshme të komunës, akteve për emërtimin e rrugëve, sferës së shërbimeve publike , rregullore për tatimin në pronë, rregullore për tarifa ngarkesa dhe gjoba komunale etj...

Në vijim, përmes grafikonit kemi paraqitur numrin e akteve të miratuar nga kuvendet e komunave.

 ***Grafikoni 5:*** *Numeri i akteve të miratuara nga kuvendet e komunave.*

 *Nga grafikoni 5, v*ërjemë se Kuvendi i Komunës që ka miratuar më së shumti akte është

 Kuvendi i Mitrovicës së Jugut (95 akte) e pasuar nga Kuvendi i Deçanit(83), ndërsa

 numrin më të vogël të akteve të miratuara gjatë kësaj periudhe të raportimit ka qenë

 Kuvendi i Zubin Potokut(7 akte).

 SHQYRTIMI I LIGJSHMËRISË SË AKTEVE

MAPL është autoriteti mbikëqyrës i ligjshmërisë së akteve të komunave, nëse përgjegjësia për mbikëqyrjen e tyre nuk i është dhënë me ligj ndonjë ministrie përgjegjëse apo institucioni që ka të bëjë me lëmi të posaçme. Ndërsa, shqyrtimi i kompetencave të deleguara ushtrohet nga organi i qeverisë qendrore që i ka deleguar kompetencat. Me qëllim të lehtësimit të mbikëqyrjes dhe krijimit të një sistemi më efikas në këtë drejtim, për të realizuar shqyrtimin e ligjshmërisë së akteve komunale është miratuar Rregullore (QRK) Nr. 06/2021 për ndryshimin dhe plotësimin e Rregullore(QRK) Nr. 10/2019 për Shqyrtimin Administrativ të Akteve të Komunave.

Komunikimi mes komunave dhe organit mbikëqyrës, përkatësisht Ministrisë të Pushtetit Lokal në përgjithësi ka qenë i rregullt, dërgimi i akteve të kuvendeve të komunave është bërë në afatin e përcaktuar ligjor brenda 7 dite nga miratimi i akteve në kuvendin e komunës.

Gjatë kësaj periudhe, janar-dhjetor 2021, kuvendet e komunave kanë miratuar gjithsej 1561 akte, prej të cilave 83 rregullore dhe 1478 vendime. Nga gjithsej 1561 akte te miratuara nga kuvendet e komunave, MAPL ka shqyrtuar ligjshmërinë e 925 akte, ku akte janë konfirmuar 864 të ligjshme, dhe 61 akte janë konstatuar të kundërligjshme.

Prej 61 kërkesave për rishqyrtim qe janë kthyer nga MAPL në komuna 56 nga to janë rishqyrtuar dhe harmonizuar 2 kërkesa për rishqyrtim të përcjella ne komuna janë rishqyrtuar por nuk janë harmonizuar (pezulluar për shkak të zgjedhjeve) nga kuvendet e komunave (Prishtinë dhe Istog) 5 kërkesa tjera mbesin të pa rishqyrtuara ndërsa 4 kërkesa tjera për rishqyrtim pas kalimit të afatit janë përcjell në Ministri të Drejtësisë për tu kundërshtuar në gjykatë pas kalimit të afatit (Prishtinë, (1), Deçan (1) dhe Mitrovicë e Veriut (2).

Ndërsa, 636 akte janë dërguar për shqyrtim të ligjshmërisë në ministrit e linjës (MMPHI, MSH, MBPZHR, MASHTI, MFPT, MKRS, MAP,MINT, AEE, ABGJ, MPMS, MD), konform mandatit të tyre të përcaktuar ligjor.

 Shqyrtimi i ligjshmërisë së akteve nga Ministria e Pushtetit Lokal

 ***Grafikoni 6:*** *Shqyrtimi i ligjshmërisë se akteve nga MAPL*

Siç shihet edhe nga grafikoni i mësipërm, nga gjithsej 925 akte të shqyrtuara nga MAPL, 864 janë konfirmuar si te ligjshme, ndërsa në rishqyrtim komunave ju ka kthyer 61 akte, nga të cilat komunat pas marrjes së kërkesës për rishqyrtim kanë rishqyrtuar dhe harmonizuar 56 akte, ashtu siç është kërkuar nga MAPL, 4 akte janë përcjellë në Ministri të Drejtësisë për tu proceduar në gjykatë.

**Natyra e shkeljeve të evidentuara nga Ministria e Pushtetit Lokal**

Aktet e komunave që janë kthyer në rishqyrtim dominojnë ato të cilat kanë të bëjnë më dhënien e pronës komunale në shfrytëzim, si dhe rastet e dhënies së pronës komunale me negocim të kryetarit të komunës, rastet e këmbimit të pronës komunale, rregulloret komunale për transparencë, ndryshim plotësimet e statuteve komunale, vendime për caktimin e lokacioneve për ndërtimin e objekteve të ndryshme, zëvendësimin e anëtarëve në komitetet e përhershme të kuvendit e të cilat nuk janë në harmoni më ligjin për barazi gjinore etj...

 Shqyrtimi i ligjshmërisë së akteve nga Ministrit e linjës

 ***Grafikoni 7:*** *Shqyrtimi i ligjshmërisë se akteve nga ministrit e linjës.*

Siç shihet edhe nga grafikoni i mësipërm, nga gjithsej 636 akte të shqyrtuara nga ministrit e linjës, 538 akte janë konfirmuar si të ligjshme ndërsa në rishqyrtim janë kthyer 98 akte nga te cilat janë harmonizuar 60 akte. Për shkak të mbajtjes së zgjedhjeve lokale 2 akte janë pezulluara (Prishtinë) konform kërkesës së Ministrive të Linjës ndërsa 38 kërkesa ende nuk janë harmonizuar ku 16 nga to janë rishqyrtuar 2 herë nga kuvendet e komunave ndërsa për 8 kërkesa që nuk janë rishqyrtuar brenda afatit ligjore MAPL i ka dërguar ne Ministri të Drejtësisë për ti kundërshtuar ne gjykate.

**Natyra e shkeljeve të evidentuara nga Ministritë e linjës**

Aktet e kthyera nga Ministritë e linjës kanë të bëjnë më hartimin e planeve zhvillimore komunale, pastaj miratimin e hartave zonale, miratimin e rregulloreve për tarifa dhe gjoba komunale, pastaj akte që kanë te bëjnë më subvencionimin e energjisë, vendime për caktimin e lokacioneve për ndërtimin e objekteve të ndryshme e të cilat nuk janë harmoni më planet zhvillimore, rregullore për grumbullimin e mbeturinave, ndërrimin e destinimit të tokës bujqësore në tokë ndërtimore etj...

# KONSTITUIMI I KUVENDEVE TË KOMUNAVE

Në përputhje me vendimin e nxjerrë nga Presidentja e Republikës së Kosovës për shpalljen e zgjedhjeve lokale në vitin 2021, më datë, 17 tetor 2021, janë mbajtur zgjedhjet lokale në të gjitha komunat e Kosovës.

Ministria e Administrimit të Pushtetit Lokal, pas certifikimit të rezultateve të zgjedhjeve, nga Komisioni Qendror Zgjedhor, në vazhdimësi ka punuar me strukturat e zgjedhura për implementimin e rezultateve zgjedhore dhe konstituimin e organeve të reja të komunave.

Në përputhje me përgjegjësitë ligjore dhe mandatin e saj, Ministria e Administrimit të Pushtetit Lokal, Departamenti Ligjor dhe Monitorim të Komunave, përmes Divizionit të Monitorimit të Komunave, ka monitoruar mbajtjen e mbledhjeve inauguruese të kuvendeve të komunave.

Pikësynim kryesor i këtij procesi ka qenë monitorimi lidhur me respektimin e proceduarave ligjore për inaugurimin e organeve të komunave, duke filluar nga thirrja e mbledhjeve inauguruese, dhënia e betimit nga anëtarët e Kuvendit të Komunës dhe Kryetarët e Komunave si dhe zgjedhja e trupave ndihmese të Kuvendit dhe Kryetarit në përputhje me obligimet e përcaktuara nga legjislacioni për vetëqeverisje lokale. Monitorimi i këtyre mbledhjeve është bërë përmes sistemit të tele-prezencës dhe prezencës fizike.

Mbledhjet inauguruese janë mbajtur në të gjitha komunat, me ftesë nga kryetarët e zgjedhur. Në të gjitha komunat kanë dhënë betimin anëtarët e kuvendeve dhe kryetarët e komunave, në përputhje me Ligjin Nr.03/L-040 për Vetëqeverisje Lokale, neni 35.4 dhe neni 57.1.

Përveç dhënies së betimit nga anëtarët e kuvendeve dhe kryetarët e komunave, kuvendet e 38 komunave, kanë zgjedhur edhe Kryesuesin e Kuvendit të Komunës, në përputhje më Ligjin Nr.03/L-040 për Vetëqeverisje Lokale, neni 41.

Kuvendet e komunave, (Dragash, Ferizaj, Pejë, Fushë Kosovë, Gllogoc, Hani i Elezit, Kaçanik, Mit. Jugore , Obiliq, Podujevë, Prishtinë, Shtërpcë, Suharekë, Vushtrri, Graçanicë, Ranillugë), kanë themeluar Komitetin për Politikë dhe Financa, në përputhje me Ligjin Nr.03/L-040 për Vetëqeverisje Lokale, neni 51.1, dhe  UA (MAPL) Nr.03/2014 për Procedurën e Themelimit, Përbërjen dhe Kompetencat e Komiteteve të Përhershme në Komunë.

Po ashtu, Kuvendet e Komunave, (Deçan, Dragash, Pejë, Ferizaj, Fushë Kosovë, Gllogoc, Hani i Elezit, Kaçanik, Shtërpcë, Suharekë, Graçanicë, ) ka themeluar edhe Komitetin për Komunitete, në përputhje me Ligjin Nr.03/L-040 për Vetëqeverisje Lokale, neni 53, dhe  UA (MAPL) Nr.03/2014 për Procedurën e Themelimit, Përbërjen dhe Kompetencat e Komiteteve të Përhershme në Komunë. Më poshtë, përmes grafikonit kemi paraqit edhe procesin e konstituimit te organeve te komunave.

***Grafikoni.1.*** *Konstituimi i kuvendeve të Komunave.*

Në disa komuna janë evidentuar disa pa rregullsi gjatë konstituimit të kuvendeve të komunave si në vijim:

* *Ne seancën inauguruese të kuvendit komunës së Vitisë anëtarët nga subjekti politik i LVV –se kane lëshuar mbledhjen me datën 06.12.2021, arsyeja e lëshimit të mbledhjes ka qenë për arsyeje që nuk është formuar komisioni për verifkimin e mandateve.*
* *Në mbledhjen e jashtëzakonshme të Kuvendit të Komunës së Podujevës të datës 17.12.2021, ku pikë e rendit të ditës ka qenë zgjedhja e Kryesuesit të Kuvendit dhe Themelimi i KPF-së, nga Grupi i subjektit LDK është deklaruar se do të bojkotohet kjo mbledhje përkatësisht procesi i votimi për Kryesues me arsyen, ndër të tjera; “Partia fituese e zgjedhjeve në bashkëpunim me PDK dhe AAK i kanë numrat dhe ashtu siç e kanë fituar pushtetit do të thotë i kanë numrat edhe për zgjedhjen e Kryesuesit”. Pastaj mbledhja është lëshuar edhe nga ana e Grupit të subjektit AAK, pa ndonjë deklarim arsyetimi. Kurse Grupi i subjektit PDK ka lëshuar mbledhjen duke u arsyetuar se nuk kanë kandidat për Kryesues, nuk e përkrahin asnjë kandidat të ndonjë subjekti tjetër politikë dhe se zgjedhja e Kryesuesit duhet të bëhet pas zëvendësimit dhe dhënies së betimit nga anëtarët/et tjerë të Kuvendit (sepse dy anëtar nuk janë zëvendësuar ende)*
* *Në mbledhjen e datës 13.12.2021 të Kuvendit të Komunës së Rahovecit , opozita e ka liruar sallën, arsyeja pasi që nuk kanë pasur asnjëra parti nga opozita kandidat për Kryesues të Kuvendit, kurse kandidatin e AAK-së nuk kanë dashur që të votojnë.*

KËSHILLI KOMUNAL PËR SIGURI NË BASHKËSI

Në nivelin lokal, trupa me rëndësi për sigurinë publike të qytetarëve por edhe më gjerë janë Këshillat Komunale për Siguri në Bashkësi (KKSB). Themelimi i KKSB- së bazën ligjore e ka me Ligjin për Policinë, ndërsa përbërja, mënyra e funksionimit dhe obligimet tjera fillimisht janë përcaktuar me Udhëzimin Administrativ Nr. 08/2009 MPB-02/2009 MAPL.

Me ndryshimet e bëra me Udhëzimin Administrativ Nr.27/2012 MPB – 03/2012 MAPL për Këshillat Komunale për Siguri në Bashkësi, është definuar edhe më qartë pozicioni i Këshillit Komunal për Siguri në Bashkësi në raport me komunën. Edhe me këto ndryshime normative është përcaktuar roli preventiv i këtij Këshilli ndaj dukurive negative në shoqëri dhe janë përcaktuar një numër i objektivave me qëllim të vetëdijesimit të qytetarëve për natyrën e krimeve, parregullsive dhe sjelljeve të dhunshme në komunitetin lokal, identifikimin e brengave të qytetarëve dhe përfaqësimin e pikëpamjeve dhe shqetësimeve të qytetarëve për çështjet e krimit.

Me udhëzimin administrativ për KKSB, ndër të tjera është rregulluar edhe numri minimal prej gjashtë takimeve në vit, tri prej të cilave duhet të mbahen në gjashtëmujorin e parë. Për numrin e takimeve, është paraqitur grafikoni në vijim:

 ***Grafikoni 8:*** *Takimet e Këshillit Komunal për Siguri në Bashkësi.*

Për nga numri i takimeve, më aktiv ka qenë Këshilli Komunal për Siguri në Bashkësi (KKSB) në Komunën e Hanit të Elezit 10 takime të mbajtura, pasuar nga Komuna e Pejës, Suharekës, Gllogocit, Vitisë, Dragashit, Rahovecit, Kaçanikut me 6 takime.

Në 6 komuna (Deçan, Gjakovë, Skenderaj, Obiliq, Shtime, Podujevë) KKSB-të kanë mbajtur nga 4 takime, ndërsa nga 3 takim kanë mbajtur KKSB-të në 5 komuna, (Lipjan, Gjilan, Vushtrri, Shterpcë, Partesh, ), në 5 komuna(Prizren, Junik, Prishtinë, Kamenicë, Klinë, Malishevë) kanë mbajtur nga 2 takime, 4 komuna kanë mbajtur nga një takim ( Ferizaj, Mitrovicë e Jugut, Fushë Kosovë, Ranillugë), 5 komuna nuk kanë as një takim (Mamushë, Istog, Graçanicë, Kllokot, Novobërdë), për periudhën e raportimit.

Ndërsa, komunat (Leposaviq, Mitrovicë Veriore, Zveçan, Zubin Potok) nuk e kanë të themeluar Këshillin Komunal për Siguri në Bashkësi.

#  Temat e trajtuara lidhur me sigurinë në bashkësi

Problemet më të shpeshta të cilat janë trajtuar gjatë kësaj periudhe të raportimit si dhe iniciativat për realizimin e projekteve për siguri në bashkësi gjatë vitit 2020, ku janë të planifikuara edhe projekte të cilat kanë dalë si rekomandime të KKSB-së, janë:

* + - Menaxhimi i situatës me pandeminë COVID-19
		- Kastrimi i qenve endacak;
		- Vendosja e kamerave në qytet dhe në shkolla apo afër shkollave;
		- Ndriçimi publik;
		- Hartimi i planit operativ në koordinim me Policinë e Kosovës për parandalimin e zjarrëvëniës;
		- Iniciativa për vendosjen e shenjave të komunikacionit;
		- Rregullimi dhe vënia në funksion e sistemit të alarmit publik të banorëve të komunës;
		- Kontrollimi i zonave të dyshimta për mjete shpërthyese;
		- Menaxhimi i mbeturinave;

#  Sfidat

Sfidat më të shpeshta me të cilat ballafaqohet Këshilli Komuna në Siguri në Bashkësi janë:

* Gjetja e fondeve për realizimin e projekteve të propozuara nga KKSB-të;
* Pagesa e anëtarëve të KKSB-së;
* Menaxhimi i situatës me pandeminë COVID-19
* Ndotja e Ambientit;
* Vendosja e nënkalimeve në rrugët kryesore sidomos afër shkollave;
* Siguria në trafik.

***Rekomandime të Përgjithshme***

* + - Dërgimi i listës se akteve të miratuara nga kryetarët e komunave, ashtu si është e përcaktuar në nenin 80.1 të LVL-së;
		- Kuvendi i komunës së Prizrenit nuk ka përmbushur obligimin ligjorë për mbajtjen e mbledhjeve për periudhën Janar-Dhjetor 2020 ashtu siç përcaktohet sipas nenit 43, paragrafi 43.2 Ligjit Nr.03/L-040 PËR VETËQEVERISJEN LOKALE.
		- Komunat: Prizren, Deçan, Junik, Mamushë, Mitrovicë e Veriut, Istog, Gjakovë, Malishevë, Fushë Kosovë, Kllokot, Zveqan, Leposaviq, Zubin Potok dhe Novobërdë , të mbajnë takime publike me qytetarët ashtu siç përcaktohet me nenin 68.1 të LVL-së;
		- Kryetarët e komunave (Gllogoc, Prishtinë, Novobërdë, Kllokot, Prizren, Deçan, Mamushë, Skenderaj,Graçanic,Zveqan), të raportojnë për situatën ekonomiko-financiare të komunës dhe për zbatimin e planeve investuese të komunës;
		- Kuvendet e komunave të bëjnë rishqyrtimin e akteve, ashtu siç përcaktohet në nenin 80.2 të Ligjit Nr. 03/L-040 për Vetëqeverisje Lokale të bëjnë rishqyrtimin e akteve të Komunave;
		- Kuvendet e komunave Leposaviq, Mitrovicë Veriore, Zveçan dhe Zubin Potok të bëjnë themelimin e Këshillit për Siguri në Bashkësi sipas Ligji Nr. 04/L-076 Për Policinë dhe Udhëzim Administrativ  Nr.27/2012 MPB – 03/2012 MAPL;U.A. Nr.27/2012 MPB – 03/2012 MAPL për KKSB;
		- 18 komuna (Deçan, Junik, Vushtrri, Malishevë, Prizreni, Mamushë, Prishtinë, Gjilan, Kamenicë, Klinë, Istog, Fushë Kosovë, Ranillug, Partesh, Graqanicë, Mitrovica e Jugut) të mbajnë takime të Këshillit Komunal për Siguri në Bashkësi, ashtu sic përcaktohet sipas Ligji Nr. 04/L-076 Për Policinë dhe Udhëzim Administrativ  Nr.27/2012 MPB – 03/2012 MAPL;U.A. Nr.27/2012 MPB – 03/2012 MAPL për KKSB;
		- Të respektohen parimet, kriteret dhe procedurat ligjore me rastin e miratimit të akteve juridike nënligjore;
		- Komunat: Graçanicë, Ranillug, Suharekë, Junik, Mamushë dhe Kllokot, duhet të bëjnë funksionalizimin e sistemeve të Teleprezencës që t’i bëhet e mundur zyrtarit për monitorim përcjellja e drejtpërdrejt e mbledhjeve të kuvendit sipas Udhëzimit administrativ Nr. 2012/01 për monitorimin e mbledhjeve të Kuvendeve komunale përmes teknologjisë informative me pajisjet e “Teleprezencës